تورکیه‌نین ایچ ایشلر ناظیرلیگی اؤلکه میقیاسیندا 4-11 دسامبر تاریخ‌لری آراسیندا کئچیریلن عملیات‌لاردا 7 تروریست‌ین ضررسیزلشدیریلدیگینی بیلدیردی.
ناظیرلیگین آچیقلاماسینا گؤره، سون هفته‌ده ترور تشکیلات‌لاری ایله موباریزه چرچیوه‌سینده تهلوکه‌سیزلیک قوه‌لری طرفیندن 1323 عملیات حیاتا کئچیریلدی.
عملیات‌لاردا ترور تشکیلاتینا یاردیم ائتمک ادعاسی ایله 153، ترور تشکیلاتی داعش ایله علاقه‌ده اولدوق‌لاری ادعاسی ایله 67، فتح الله چی ترور تشکیلاتی/پارالل دؤولت ایدارچی‌لیگی (فتو/پ.د.ی) ایله موباریزه چرچیوه‌سینده 699، سول میل‌لی ترور تشکیلات‌لاری ایله موباریزه چرچیوه‌سینده ایسه 4 شوبهه‌لی گوز آلتینا آلیندی.
حیاتا کئچیریلن پلانلی عملیات‌لاردا 923-و ترور گوناهلاری، 74-و دوزنسیز کؤچ و 3 مین 65-ی اویوشدوروجو ماده و قاچاقچی‌لیق گوناهلاریندان‌ اولماقلا 4 مین 62 نفر حبس ائدیلیب.
عملیات‌لاردا 2-سی اؤلو، 2-سی ساغ، 3-او تسلیم اولماقلا 7 تروریست ضررسیزلشدیریلیب.
آیریجا بو ایلین آوقوست آیی‌نین 22-ده وان ویلایتی‌نین گورپینار قصبه‌سینده اؤلو اولا‌راق اله کئچیریلن تروریستلرین پارماق ایزلری‌نین اینجه‌لنمه‌سی نتیجه‌سینده شیرناک و وان شهرلرینده 2 تهلوکه‌سیزلیک قوه‌سی‌نین شهید اولدوغو، 5-نین ایسه یارالاندیغی هوجوم‌لارین دا آراسیندا اولدوغو 12 الده قاییرما بومبا ایله هوجومون مسئول‌لاری اولدوق‌لاری معینلشدیریلیب.
باتمان، بینگؤل، بیتلیس، دیاربکر، حکاری، ماردین، سییرت، هاتای و تونجلی-ده کئچیریلن عملیات‌لاردا ترور تشکیلاتی منصوب‌لاری‌نین ایستیفاده ائتدیگی 22 سیغینا‌جاق یئر و ماغارا ایله توزاقلانان یئرلر محو ائدیلیب.
